Diari Oficial de la Generalitat Valenciana


Sumari del DOGV 7169, del 10-12-2013 (2013/11528)

RESOLUCIÓ de 28 d'octubre de 2013, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals de Fuenterrobles i Tírig. Expedients número 86/09 AIA i 124/09 AIA.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7169

Data del DOGV
:   10-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11852


Data del document
:   28-10-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Fuenterrobles
    * Tírig
    * impacte ambiental

RESOLUCIÓ de 28 d'octubre de 2013, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals de Fuenterrobles i Tírig. Expedients número 86/09 AIA i 124/09 AIA. [2013/11708]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el qual establix que una vegada transcorregut el terme assenyalat en l'article 26 sense que s'hagen plantejat discrepàncies, i sense perjuí de la seua notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc:  
  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients 86/09 AIA Fuenterrobles i 124/09 AIA Tírig.  
  
«Declaració d'impacte ambiental  
Expedient: 86/09 AIA.  
Títol: explotació avícola d'engreixament.  
Promotor: Alfredo Alcalá Pérez.  
Autoritat substantiva: Direcció General per al Canvi Climàtic.  
Objecte del projecte: obtindre l'autorització ambiental integrada per a l'ampliació de l'explotació avícola d'engreixament.  
Localització: polígon 12, parcel·la 221, del terme municipal de Fuenterrobles (València).   
Descripció del projecte  
1. Descripció de les característiques més rellevants del projecte  
Es pretén obtindre l'autorització ambiental integrada per a l'ampliació d'una activitat avícola de pollastres d'engreixament, les característiques de la qual segons la documentació aportada són:  
L'activitat consistix en l'engreixament de pollastres sobre llit de pellorfa d'arròs durant 50-52 dies, fins a aconseguir uns 2 kg de pes viu, moment en què es destinen a escorxador. Es realitzen 5,5 cicles/any i buit sanitari de 15 dies després de cada cicle d'engreixament.  
L'activitat, en funcionament actualment, disposa d'una capacitat per a 68.000 broilers i pretén ampliar-se fins a arribar a les 92.000 places.  
  
La superfície real de la parcel·la és de 36.700 m², en la qual es localitzen dos naus d'engreixament amb el seu respectiu local tècnic adossat i magatzem. Es pretén construir una nova nau de 1.231,64 m², i el total de les edificacions constituïx una superfície de 4.763,12 m².  
El subministrament d'aigua potable procedix de pou propi, per al qual disposa de concessió de la Confederació Hidrogràfica del Xúquer, per a 7.000 m³/any, i s'estima un consum anual d'aigua de beguda de 5.290 m³/any, d'aigua de neteja de 238,18 m³/any i d'aigua en vestidors i semblants de 36,5 m³/any.  
Les aigües residuals domèstiques procedents de la neteja són arreplegades en depòsit estanc i traslladades a l'EDAR més pròxima, i disposa d'autorització de l'EPSAR municipal.  
S'estima una producció de gallinassa de 1.242 t/any, que serà retirada de l'explotació per una empresa encarregada de la seua gestió com a adob orgànic. Cada una de les naus compta en el seu extrem posterior amb un femer impermeable i estanc, amb pendent fins a una arqueta d'arreplega de lixiviats, proveïts d'una solera de formigó estanca i impermeable de 15,2 x 15,2 m, amb pendent cap a arqueta de lixiviats. La dita solera permet evitar qualsevol infiltració de materials contaminants procedents dels excrements al sòl. La solera de les naus és de formigó estanc i impermeable, que permet evitar qualsevol infiltració al sòl procedent de la gallinassa.  
Entre les mesures higienicosanitàries a adoptar en l'explotació, s'inclou disposar de sistema de pressió per a desinfecció de rodes i resta dels vehicles que accedisquen a l'explotació, tela antipardals en les finestres de les naus, tanca perimetral de l'explotació.  
Els cadàvers són depositats en contenidors homologats ubicats en un tancat propi separat del recinte ramader i retirats per empresa gestora autoritzada a este efecte.  
Els residus especials ramaders s'arrepleguen en contenidors especials, fins a ser retirats per empresa gestora autoritzada, amb periodicitat màxima bianual, i els residus no perillosos podran emmagatzemar-se fins a un any si la seua destinació és l'eliminació o dos anys si la seua destinació és valorització; després d'este període hauran de ser entregats a gestor autoritzat i ser emmagatzemats seguint les especificacions de la normativa sectorial vigent.  
La distància de l'explotació al nucli de població és inferior a 1 km.  
En data 2 de setembre de 2009 es realitza visita de camp, en què es comprova que els femers no estan preparats tal com es descriu en la documentació tècnica, sinó que estan constituïts únicament per solera de formigó amb lleuger pendent, localitzada en l'extrem posterior de cada nau, sense cap sistema associat per a l'arreplega de lixiviats.  
  
Tramitació administrativa  
1. Informació pública. Remissió de l'expedient  
Dins del procediment d'autorització ambiental integrada i una vegada que s'haja pronunciat esta direcció general sobre la suficiència de la documentació presentada, s'inicia l'expedient relatiu a la declaració d'impacte ambiental en data 12 de maig de 2009, sol·licitada pel Servici de Control Integrat de la Contaminació.  
La informació pública s'ha realitzat en el DOCV núm. 5970, de 9 de març de 2009, en el tauler d'edictes de l'ajuntament, i s'ha notificat als veïns contigus a l'activitat, sense la presentació d'al·legacions.  
  
2. Informes sectorials i documentació complementària  
Els informes inclosos en l'expedient s'arrepleguen a continuació:   
Informe favorable de la Confederació Hidrogràfica del Xúquer, de data 22 d'octubre de 2008, condicionat al compliment d'una sèrie de condicionants entre els quals s'inclou:  
Anualment haurà de remetre, davant de l'òrgan competent per a l'atorgament de l'autorització ambiental integrada, totes les factures de retirada o justificants acreditatius de la retirada de les aigües residuals que emmagatzemen en depòsit impermeable per a tractament posterior per gestor autoritzat, de manera que estes siguen concordes amb el volum generat.  
Certificat de compatibilitat urbanística municipal de data 5 de setembre de 2007.  
Informe del Servici Veterinari Oficial de la Conselleria d'Agricultura, Pesca i Alimentació de data 28 de maig de 2009, en el qual s'indica que la ubicació de l'obra és la necessària per a l'adequada explotació ramadera que es pretén i les instal·lacions complixen el que disposa la Llei 6/2003, el Reial Decret 348/2000, el Decret 76/1995 i l'Orde de 14 de febrer de 1996.  
Registre d'explotacions ramaderes expedit per la Conselleria d'Agricultura, Pesca i Alimentació, de data 31 d'octubre de 2007, per a un total de 68.000 pollastres.  
Informe favorable de l'enginyer tècnic municipal de data 10 de juny de 2009.  
Llicència d'obertura de l'activitat inicial de data 20 de juliol de 2005.  
Contracte de compravenda de fem de data 1 de gener de 2004, subscrit amb Reciman Sociedad Cooperativa, amb CIF R86933847 i domicili social en el carrer de Federico Muelas, 8, de Villalpardo (Conca).  
Agroassegurança per a la retirada de cadàvers subscrita per a un total de 68.000 animals, de data 17 de gener de 2007.  
Concessió de la Confederació Hidrogràfica del Xúquer de data 11 de maig de 2000, per a l'extracció de 7.000 m³/any per a l'extracció d'aigua de pou amb destinació a ús industrial (granja avícola de 68.000 aus) ubicat en la partida Los Chinches, parcel·la 221, polígon 12, del terme municipal de Fuenterrobles.   
Sol·licitud d'informe de la Conselleria de Cultura i Esport de data 18 d'abril de 2008, en relació amb la Llei 4/1998, d'11 de juny, de Patrimoni Cultural Valencià, relatiu a la legalització i ampliació de l'explotació.  
Afeccions legals  
El sòl on s'exercix l'activitat es qualifica com a sòl no urbanitzable agrícola, i se'n permet l'ús ramader, segons les normes subsidiàries de planejament urbanístic municipal.  
L'activitat proposada no afecta cap espai natural protegit de la província de València ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/1994, d'Espais Naturals Protegits de la Comunitat Valenciana.  
Consideracions ambientals  
L'explotació es localitza en direcció SE respecte al nucli de població, a menys d'1 km d'este, en una zona agrícola de secà. Segons la cartografia temàtica d'esta conselleria, litològicament es caracteritza per estar inserit en una zona constituïda per conglomerats i argiles, fisiogràficament es tracta d'una zona fortament ondulada, i el risc d'erosió actual és molt baix (pèrdua de 0-7 t/ha/any) i el d'erosió potencial, baix (pèrdua de 7-15 t/ha/any), no hi ha risc de lliscament ni d'inundació. La zona en general, fortament antropitzada, presenta un paisatge que correspon a una zona rural dedicada a cultius agrícoles de secà, i es localitza alguna nau ramadera dispersa.  
  
La zona on s'exercix l'activitat no presenta valors ambientals rellevants, ja que s'ubica en un entorn amb un grau de naturalitat escàs, i els elements ambientals més destacables són susceptibles de ser afectats pel projecte:   
L'aire, per contaminació associada a l'emissió d'olors produïts per l'activitat.   
Les aigües superficials i subsuperficials, per contaminació associada a lixiviació de la gallinassa o abocament incontrolat de qualsevol tipus de residus.  
El sòl, per contaminació associada a una incorrecta utilització de la gallinassa com a fertilitzant.  
Segons la cartografia temàtica d'esta conselleria, la superfície on s'exercix l'activitat es localitza en un sòl amb una vulnerabilitat a la contaminació d'aqüífers alta, per la qual cosa haurà de tindre's en compte l'aplicació de mesures que eviten la contaminació de l'aigua per escolament superficial o per percolació de contaminants.  
No es preveuen impactes negatius d'elevada magnitud, i l'impacte final del projecte es valora com a positiu.  
Entre les mesures correctores arreplegades en l'estudi d'impacte ambiental, s'inclouen les següents.  
En la fase de funcionament:  
Per a disminuir l'emissió d'olors, es dotarà les naus de ventilació dinàmica per depressió d'agranada lateral; s'evitarà l'acumulació de gallinassa en femer després de la retirada de l'explotació.  
Per a establir barreres sanitàries es disposarà de tanca metàl·lica perimetral a l'explotació.  
Per a la desinfecció dels vehicles que accedixen a l'explotació s'utilitzarà sistema de pressió a base de motxilla amb desinfectant.  
Per a evitar la contaminació de sòls, es disposarà de soleres estanques i impermeables en naus i femers.  
S'ha valorat econòmicament el cost de l'aplicació de les mesures correctores.  
La mesura correctora proposada per al condicionament dels femers es considera insuficient, i s'ha de dotar els femers laterals de les mateixes característiques constructives que la solera, i d'arqueta d'arreplega de lixiviats tal com es descriu en la documentació tècnica. En cas de ser necessari, i per a afavorir les tasques de retirada de la gallinassa, es procedirà a la modificació del pendent de les soleres construïdes.  
  
L'activitat es considera viable, des del punt de vista mediambiental, sempre que les mesures correctores proposades en l'estudi d'impacte ambiental es complementen amb l'adopció dels condicionants arreplegats en esta declaració d'impacte ambiental.  
Consideracions jurídiques  
1. El projecte examinat constituïx un dels supòsits fàctics en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament, annex I, apartat 1.h.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que hi són aplicables.  
3. L'article 16, apartat 2, lletra m, del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això, i fent ús de les facultats legalment establides, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que hi són aplicables, l'ampliació de l'activitat avícola d'engreixament, localitzada en el polígon 12, parcel·la 221, del terme municipal de Fuenterrobles (València), promoguda per Alfredo Alcalá Pérez, sempre que es desenrotlle d'acord amb les previsions de l'estudi d'impacte ambiental i els condicionants i modificacions establits a continuació:  
  
1. Anualment haurà de remetre, davant de l'òrgan competent per a l'atorgament de l'autorització ambiental integrada, totes les factures de retirada o justificants acreditatius de la retirada de les aigües residuals que emmagatzemen en depòsit impermeable per a tractament posterior per gestor autoritzat, de manera que estes siguen concordes amb el volum generat.  
2. Tal com establix l'article 55 de la Llei 6/2003, de Ramaderia de la Comunitat Valenciana, l'explotació haurà de disposar de femers de solera i laterals de formigó impermeabilitzat, amb capacitat suficient per a emmagatzemar la gallinassa abans de la seua retirada posterior per empresa aliena a l'explotació, i haurà de disposar de pou de recollida dels possibles lixiviats que pogueren generar-se, que s'incorporarien novament al muntó.  
3. Com que s'utilitza refrigeració per a la ventilació, caldrà ajustar-se a les disposicions del Reial Decret 865/2003, de 4 de juliol, pel qual s'establixen els criteris higienicosanitaris per a la prevenció i el control de la legionel·losi.  
4. Haurà de justificar la impermeabilització de les soleres de les naus, de manera que s'assegure la impossibilitat de generar-se problemes de contaminació per percolació.  
5. Haurà de disposar d'informe favorable de la Conselleria de Cultura i Esport, en relació amb la Llei 4/1998, d'11 de juny, de Patrimoni Cultural Valencià, relatiu a la legalització i ampliació de l'explotació.  
  
6. Haurà de disposar de contracte subscrit amb gestor autoritzat per a la retirada d'aigües residuals de la fossa sèptica.  
7. Es comunicarà a esta direcció general qualsevol variació que es produïsca en el destí dels residus.  
  
Segon  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Tercer  
Publicar la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
  
València, 17 de setembre de 2009.- La directora general de Gestió del Medi Natural: M. Ángeles Centeno Centeno.»  
  
  
«Declaració d'impacte ambiental  
Expedient: 124/09 AIA.  
Títol: explotació porcina d'engreixament.  
Promotor: Agropecuaria del Maestrazgo, SL.  
Autoritat substantiva: Direcció General per al Canvi Climàtic.  
Objecte del projecte: obtenció de l'autorització ambiental integrada per a una explotació porcina d'engreixament.  
Localització: polígon 14, parcel·les 30, 31 i 32, del terme municipal de Tírig (Castelló).  
Descripció del projecte  
1. Descripció de les característiques més rellevants del projecte  
Es pretén obtindre l'autorització ambiental integrada per a l'ampliació d'una activitat porcina d'engreixament, les característiques de la qual segons la documentació aportada són:  
L'explotació actual està constituïda per cinc naus amb capacitat per a 3.000 porcs d'engreixament, que arriben a l'explotació amb 20 kg de pes viu i s'engreixen fins a aconseguir els 100 kg de pes viu, moment en què es destinen a escorxador. Es realitzen 2 cicles/any.  
La superfície de les parcel·les és de 12.202 m², en la qual es localitzen les cinc naus, que ocupen un total de 2.876 m² construïts.  
Es calcula que els purins generats, basant-se en el Reial Decret 324/2000, que equivaldran a un volum anual de 6.450 m³, que suposen 21.750 kg N/any, per la qual cosa caldrà 127,94 ha de superfície agrícola on aplicar-lo com a adob orgànic per a no sobrepassar la dosi de 170 kg de N/ha i any, segons el que establix el Reial Decret 261/1996, de 16 de febrer, sobre protecció de les aigües contra la contaminació produïda pels nitrats procedents de fonts agràries.  
Els purins queden retinguts en fosses davall les naus, que suposen una capacitat d'emmagatzematge de 1.645 m³, que permetrà emmagatzemar purins durant 3,06 mesos, període superior als tres mesos que establix com a període mínim d'emmagatzematge l'article 5 del Reial Decret 324/2000, d'ordenació de les explotacions porcines.  
Els purins s'utilitzen com a adob orgànic en camps de cultiu localitzats en els termes municipals de Tírig, la Jana i Sant Mateu (Castelló), que disposen d'un total de 133,73 ha, per la qual cosa no se sobrepassa la dosi de 170 kg de N/ha i any, màxima permesa ja que s'aplica en superfície des de baixa fins a alta vulnerabilitat a la contaminació d'aqüífers. S'aporta contracte d'acceptació subscrit pels propietaris de les dites parcel·les.  
El subministrament d'aigua potable procedix de la xarxa d'abastiment municipal, i s'estima un consum de 6.000 m³/any.  
Els cadàvers són emmagatzemats en contenidor homologat per al seu trasllat posterior a la caseta d'arreplega de cadàvers, des d'on són retirats per gestor autoritzat a este efecte.  
Els envasos contaminats, productes sanitaris i medicaments, així com els residus especials, seran emmagatzemats en contenidors homologats i retirats per gestor autoritzat a este efecte.  
Entre les mesures higienicosanitàries, s'inclou disposar de tanca perimetral a l'explotació, tela antipardals en les finestres de les naus per a impedir el pas de transmissors de malalties, instal·lació de gual sanitari a l'entrada de l'explotació.  
S'hi ha inclòs càlcul de les emissions teòriques anuals que l'explotació generarà.  
L'explotació es localitza a menys de 500 m del nucli urbà de Tírig (Castelló).  
Tramitació administrativa  
1. Informació pública. Remissió de l'expedient  
Dins del procediment d'autorització ambiental integrada i una vegada pronunciada esta direcció general sobre la suficiència de la documentació presentada, s'inicia l'expedient relatiu a la declaració d'impacte ambiental en data 1 de juliol de 2009, sol·licitada pel Servici de Control Integrat de la Contaminació.  
La informació pública s'ha realitzat durant un període de 30 dies, per mitjà de publicació en el Diari Oficial de la Comunitat Valenciana número 5966, de 3 de març de 2009, en el tauler d'edictes de l'ajuntament, així com als veïns contigus a l'activitat, sense la presentació d'al·legacions.  
Informes sectorials  
L'expedient inclou els informes següents:  
Informe favorable de la Conselleria de Cultura i Esport, de data 6 de març de 2009, en relació amb la Llei 4/1998, d'11 de juny, de Patrimoni Cultural Valencià, relatiu a la legalització i ampliació de l'explotació.  
  
Certificat de l'Associació d'Usuaris de Casetes de Recollida de Cadàvers de Bestiar no Boví de la Província de Castelló de data 30 de desembre de 2005, de disposar d'assegurança de retirada de cadàvers d'animals, per a un cens en l'explotació de 3.000 animals.  
Informe favorable de la Conselleria d'Agricultura, Pesca i Alimentació, de data 31 de juliol de 2009, en referència a la Llei 6/2003, de Ramaderia de la Comunitat Valenciana, al Reial Decret 324/2000, d'ordenació de les explotacions porcines, i a l'Orde de 14 de febrer de 1996.  
  
Informe favorable de la Confederació Hidrogràfica del Xúquer de data 12 de febrer de 2008.  
Informe de compatibilitat urbanística municipal de data 5 de gener de 2007.  
Llicència d'obertura de 18 de gener de 2007.  
Registre d'Explotacions Ramaderes de la Comunitat Valenciana expedit en data 1 de juny de 2005 per la Conselleria d'Agricultura, Pesca i Alimentació, per a 3.000 porcs d'engreixament.  
Afeccions legals  
El sòl on s'exercix l'activitat es qualifica com a sòl no urbanitzable comú, segons la normativa urbanística municipal.  
L'activitat proposada no afecta cap espai natural protegit de la província de Castelló ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/1994, d'Espais Naturals Protegits de la Comunitat Valenciana.  
Consideracions ambientals  
L'estudi d'impacte ambiental arreplega la descripció del medi natural, en el qual s'ha inclòs climatologia, geologia, flora, fauna, paisatge i medi socioeconòmic.  
L'explotació es localitza a l'OE del nucli de població. Segons la cartografia temàtica d'esta conselleria, el sòl on es localitza l'explotació correspon fisiogràficament a un relleu pla. Litològicament es caracteritza per estar constituïda per cudols, graves, arenes i argiles. La vegetació correspon a cultius de secà. La naturalesa de les parcel·les contigües és semblant a l'ocupada per l'explotació. La vulnerabilitat a la contaminació d'aqüífers és baixa. El risc d'erosió actual és molt baix (pèrdua de 0-7 t/ha/any) i el de l'erosió potencial és baix (pèrdua de 7-15 t/ha/any). No hi ha risc de lliscament ni d'inundació.  
  
No hi ha afecció a via pecuària catalogada en el terme municipal.  
  
La zona on s'exercix l'activitat no presenta valors ambientals rellevants, ja que s'ubica en un entorn amb un grau de naturalitat escàs, i els elements ambientals més destacables són susceptibles de ser afectats pel projecte:   
L'aire, per emissió de gasos contaminants derivats del metabolisme dels animals i de la volatilització des de les fosses i per contaminació acústica.  
L'aigua, per contaminació associada a vessaments o filtracions dels purins.  
El sòl, per possibles filtracions o vessaments de contaminants que s'originen en l'explotació, així com les pèrdues en el procés d'extracció, transport i escampada.  
La identificació i valoració d'impactes s'ha realitzat a partir de matrius causa-efecte, sense que es preveja impactes negatius d'elevada magnitud, i l'impacte global del projecte es valora com a positiu.  
En la cartografia temàtica consultada s'observa la presència de pous pròxims a l'explotació, per la qual cosa:  
Hauran d'extremar-se les precaucions a l'hora d'aplicar purins com a adob orgànic, i ajustar-se a les limitacions de l'Orde de 12 de desembre de 2008, de la Conselleria d'Agricultura, Pesca i alimentació, per la qual s'establix el Programa d'Actuació sobre les Zones Vulnerables designades a la Comunitat Valenciana, en la qual s'establix la prohibició d'aplicar fertilitzants orgànics a distàncies menors de 50 m de corrents naturals d'aigües i conduccions d'aigua potable.  
  
Haurà d'assegurar-se la correcta impermeabilització de fosses de purins, així com de qualsevol altra instal·lació que puga emmagatzemar purins.  
La proximitat de l'explotació al nucli de població implica que cal extremar les mesures encaminades a evitar l'afecció a la població per emissió d'olors:  
Haurà d'evitar-se l'extracció de purins de les fosses quan el vent bufe en direcció al nucli de població.  
Haurà de realitzar-se l'extracció de purins de les fosses en els moments del dia de menor insolació, per a mitigar la dispersió d'olors.  
En cas d'aplicació de purins en parcel·les pròximes al nucli de població, s'haurà de tindre en compte la direcció del vent en el moment d'aplicació.  
Atenent les característiques del medi i de l'activitat, esta es considera viable des del punt de vista mediambiental, sempre que es desenrotlle d'acord amb el que establix l'estudi d'impacte ambiental i es complemente amb l'adopció dels condicionants arreplegats en esta declaració d'impacte ambiental.  
Consideracions jurídiques  
1. El projecte examinat constituïx un dels supòsits fàctics en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament, annex I, apartat 1.h.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que hi són aplicables.  
3. L'article 16, apartat 2, lletra m, del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això, i fent ús de les facultats legalment establides, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que hi són aplicables, l'explotació porcina d'engreixament, situada en el polígon 14, parcel·les 30, 31 i 32, del terme municipal de Tírig (Castelló), promoguda per Agropecuaria del Maestrazgo, SL, sempre que es desenrotlle d'acord amb les previsions de l'estudi d'impacte ambiental i els condicionants i modificacions establits a continuació:  
1. Haurà d'evitar-se l'extracció de purins de les fosses quan el vent bufe en direcció al nucli de població.  
2. Haurà de realitzar-se l'extracció de purins de les fosses en els moments del dia de menor insolació, per a mitigar la dispersió d'olors.  
  
3. En cas d'aplicació de purins en parcel·les pròximes al nucli de població, s'haurà de tindre en compte la direcció del vent en el moment d'aplicació.  
4. Haurà de justificar la correcta impermeabilització interior de les fosses de purins.  
5. A l'hora d'utilitzar els purins com a fertilitzant, es limitarà la zona d'aplicació a camps de cultiu i pastius no naturals i s'evitaran les proximitats de corrents d'aigua, rius, rierols, barrancs, etc., així com fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. Preferentment s'haurà de soterrar immediatament per a evitar les possibles pèrdues de nitrogen amoniacal.  
6. Basant-se en el Reial Decret 324/2000, d'ordenació de les explotacions porcines, haurà de respectar-se com a distància mínima, en la distribució de fem sobre el terreny, la de 100 m, respecte a altres explotacions del grup primer, i 200 m, respecte a les explotacions incloses en la resta dels grups definits en l'article 3.B del Reial Decret 324/00 i als nuclis urbans. En relació amb els cursos d'aigua, es respectarà allò que s'ha establit en el Reial Decret Legislatiu 1/2001, de 20 de juliol, pel qual s'aprova el text refós de la Llei d'Aigües, i el que disposen els diferents plans hidrològics de conca.  
7. Es comunicarà a esta direcció general qualsevol variació que es produïsca en el destí dels residus.  
  
Segon  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Tercer  
Publicar la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
  
València, 17 de setembre de 2009.- La directora general de Gestió del Medi Natural: M. Ángeles Centeno Centeno.»  
  
  
«Resolució complementària de declaració d'impacte ambiental  
  
Expedient: 124/09 AIA  
Títol: explotació porcina i avícola d'engreixament.  
Promotor: Agropecuaria del Maestrazgo, SL.  
Autoritat substantiva: Direcció General per al Canvi Climàtic.  
Objecte del projecte: modificació substancial de l'activitat ramadera.  
Localització: polígon 14, parcel·les 30, 31 i 32, del terme municipal de Tírig (Castelló).  
Atés que en data 17 de setembre de 2009 la directora general de Gestió del Medi Natural va dictar declaració d'impacte ambiental favorable a l'activitat ramadera de porcí d'engreixament, per a una capacitat de 3.000 porcs, subjecta al compliment dels condicionants següents:  
  
1. Haurà d'evitar-se l'extracció de purins de les fosses quan el vent bufe en direcció al nucli de població.  
2. Haurà de realitzar-se l'extracció de purins de les fosses en els moments del dia de menor insolació, per a mitigar la dispersió d'olors.  
  
3. En cas d'aplicació de purins en parcel·les pròximes al nucli de població, haurà de tindre's en compte la direcció del vent en el moment d'aplicació.  
4. Haurà de justificar la correcta impermeabilització interior de les fosses de purins.  
5. A l'hora d'utilitzar els purins com a fertilitzant, es limitarà la zona d'aplicació a camps de cultiu i pastius no naturals i s'evitaran les proximitats de corrents d'aigua, rius, rierols, barrancs, etc., així com fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. Preferentment s'haurà de soterrar immediatament per a evitar les possibles pèrdues de nitrogen amoniacal.  
6. Basant-se en el Reial Decret 324/2000, d'ordenació de les explotacions porcines, haurà de respectar-se com a distància mínima, en la distribució de fem sobre el terreny, la de 100 m, respecte a altres explotacions del grup primer, i 200 m, respecte a les explotacions incloses en la resta dels grups definits en l'article 3.B del Reial Decret 324/00 i als nuclis urbans. En relació amb els cursos d'aigua, es respectarà allò que s'ha establit en el Reial Decret Legislatiu 1/2001, de 20 de juliol, pel qual s'aprova el text refós de la Llei d'Aigües, i el que disposen els diferents plans hidrològics de conca.  
7. Es comunicarà a esta direcció general qualsevol variació que es produïsca en el destí dels residus.  
Atés que en data 30 de setembre de 2009 el director general per al Canvi Climàtic va dictar una resolució de concessió d'autorització ambiental integrada per a la dita explotació porcina.  
Atés que en data 10 de març de 2011 el Servici de Control Integrat de la Contaminació remet documentació presentada pel promotor, relativa a la proposta d'ampliació de l'activitat ramadera, consistent en la introducció de pollastres d'engreixament, i que la dita modificació s'ha considerat per l'òrgan substantiu com a no substancial.  
  
Atés que la modificació no substancial proposada consistirà en l'activitat avícola d'engreixament, amb capacitat per a 14.400 pollastres que s'engreixaran en la planta superior d'una nau destinada a l'engreixament de porcs en la planta baixa. Els pollastres s'engreixaran sobre jaç, i la gallinassa serà retirada després de cada cicle d'engreixament, a través d'una obertura localitzada en el sòl, des d'on caurà a remolc i es destinarà com a adob orgànic en camps de cultiu. No es proposa la construcció de femer. Es realitzaran 4,5 cicles/any.  
Vist que l'article 55 de la Llei 6/2003, de 4 de març, de la Generalitat, de Ramaderia de la Comunitat Valenciana, establix, entre les condicions tècniques que hauran de complir les instal·lacions ramaderes, la de disposar de femers i fosses de purins estanques amb capacitat suficient per a emmagatzemar i estabilitzar les dejeccions abans del seu aprofitament posterior.  
Vist que la modificació no substancial proposada no implica la necessitat d'iniciar un nou expedient d'avaluació d'impacte ambiental que porte associada l'emissió d'una nova declaració d'impacte ambiental.  
Vist que la modificació del projecte inicial implica l'ampliació dels condicionants arreplegats en la declaració d'impacte ambiental que es va dictar per a este expedient.  
Per tot això i fent ús de les facultats que tinc legalment atribuïdes, resolc:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que hi són aplicables, el projecte d'explotació porcina i avícola, situada en el terme municipal de Tírig (Castelló), promoguda per Agropecuaria del Maestrazgo, SL, sempre que es desenrotlle d'acord amb les previsions de l'estudi d'impacte ambiental i els condicionants i les modificacions establits a continuació:   
1. Haurà d'evitar-se l'extracció de purins de les fosses quan el vent bufe en direcció al nucli de població.  
2. Haurà de realitzar-se l'extracció de purins de les fosses en els moments del dia de menor insolació, per a mitigar la dispersió d'olors.  
  
3. En cas d'aplicació de purins en parcel·les pròximes al nucli de població, haurà de tindre's en compte la direcció del vent en el moment d'aplicació.  
4. Haurà de justificar la correcta impermeabilització interior de les fosses de purins.  
5. A l'hora d'utilitzar els purins com a fertilitzant, es limitarà la zona d'aplicació a camps de cultiu i pastius no naturals i evitar les proximitats de corrents d'aigua, rius, rierols, barrancs, etc., així com fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. Preferentment s'haurà de soterrar immediatament per a evitar les possibles pèrdues de nitrogen amoniacal.  
6. Basant-se en el Reial Decret 324/2000, d'ordenació de les explotacions porcines, haurà de respectar-se com a distància mínima, en la distribució de fem sobre el terreny, la de 100 m, respecte a altres explotacions del grup primer, i 200 m, respecte a les explotacions incloses en la resta dels grups definits en l'article 3.B del Reial Decret 324/00 i als nuclis urbans. En relació amb els cursos d'aigua, es respectarà allò que s'ha establit en el Reial Decret Legislatiu 1/2001, de 20 de juliol, pel qual s'aprova el text refós de la Llei d'Aigües, i el que disposen els diferents plans hidrològics de conca.  
7. Es comunicarà a esta direcció general qualsevol variació que es produïsca en el destí dels residus.  
8. Tal com establix l'article 55 de la Llei 6/2003, de Ramaderia de la Comunitat Valenciana, l'explotació haurà de disposar de femer de solera i laterals de formigó impermeabilitzat, amb capacitat suficient per a emmagatzemar-hi la gallinassa abans de la seua retirada posterior a camps de cultiu, i haurà de disposar de pou de recollida dels possibles lixiviats que pogueren generar-se, que s'incorporarien novament al muntó.  
  
Segon  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret s'estimen pertinents.  
  
Tercer  
Publicar en el Diari Oficial de la Comunitat Valenciana la present resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament d'execució de la Llei 2/1989, de 3 de març, d'Impacte Ambiental.  
  
València, 11 de maig de 2011.- La directora general de Gestió del Medi Natural: M. Ángeles Centeno Centeno.»  
  
València, 28 octubre de 2013.- El director general d'Avaluació Ambiental i Territorial: Juan Giner Corell.